Държавен вестник, бр. 12, 2006 г., стр. 23

Б Р О Й  12
Д Ъ Р Ж А В Е Н   В Е С Т Н И К
С Т Р .  23
1. не са здравно осигурени при условията и
по реда на Закона за здравното осигуряване;
2. нямат доходи;
3. нямат вземания, влогове, дялови участия
и ценни книжа, чиято обща стойност да над-
хвърля 500 лв.;
4. не притежават движима и недвижима соб-
ственост, която може да бъде източник на дохо-
ди, с изключение на вещите, които служат за
обичайно потребление на лицето;
5. нямат сключен договор за предоставяне
на собственост срещу задължение за издръжка
и/или гледане;
6. не са прехвърляли жилищен или вилен
имот и/или идеални части от тях срещу запла-
щане през последните 5 години;
7. не са прехвърляли чрез договор за дарение
собствеността върху жилищен или вилен имот
и/или идеални части от тях през последните
5 години;
8. не са пътували зад граница на собствени
разноски през последните 12 месеца с изключе-
ние на случаите за лечение на заболяване.
(4) Стойността на оказаната болнична меди-
цинска помощ за диагностика и лечение в ле-
чебните заведения се определя по цени съгласно
Националния рамков договор между Национал-
ната здравноосигурителна каса и Българския
лекарски съюз и Съюза на стоматолозите в
България, 2006 г. (ДВ, бр. 106 от 2005 г.).
Чл. 2. (1) При постъпване в лечебното заведе-
ние за болнична помощ лицата, отговарящи на
условията по чл. 1, ал. 3, подават молба-деклара-
ция по образец, утвърден от министъра на труда
и социалната политика, за заплащане на оказана-
та им болнична медицинска помощ за диагности-
ка и лечение от целевите средства по чл. 1, ал. 1.
(2) Молбата по ал. 1 се подава чрез директо-
ра на лечебното заведение за болнична помощ
до директора на дирекция “Социално подпома-
гане” по постоянен адрес на лицето.
(3) Директорът на дирекция “Социално под-
помагане” нарежда извършването на социална
анкета за установяване наличието на условията
по чл. 1, ал. 3 за заплащане стойността на ока-
заната болнична медицинска помощ за диаг-
ностика и лечение в 7-дневен срок от получава-
не на молбата по ал. 1.
(4) При извършване на социалната анкета
по ал. 3 дирекциите “Социално подпомагане”
изискват по служебен ред необходимата инфор-
мация от органите и институциите по чл. 26,
ал. 6 от Правилника за прилагане на Закона за
социално подпомагане, приет с Постановление
№ 243 на Министерския съвет от 1998 г. (обн.,
ДВ, бр. 133 от 1998 г.; изм. и доп., бр. 38, 42 и 112
от 1999 г., бр. 30, 48 и 98 от 2000 г.; попр., бр. 100
от 2000 г.; изм. и доп., бр. 19 и 97 от 2001 г., бр. 26,
46, 81 и 118 от 2002 г., бр. 40 от 2003 г.,
бр. 115 от 2004 г. и бр. 31 и 103 от 2005 г.).
(5) Директорът на дирекция “Социално под-
помагане” уведомява писмено директора на
лечебното заведение, в което се провежда лече-
нието на лицето, за резултата от социалната
анкета по ал. 3.
Чл. 3. (1) Дирекциите “Социално подпомага-
не” превеждат по банков път на лечебното заве-
дение за болнична помощ средствата за запла-
щане стойността на оказаната болнична меди-
цинска помощ за диагностика и лечение на ли-
цето, отговарящо на условията по чл. 1, ал. 3.
(2) Средствата по ал. 1 се превеждат след
представяне на разходооправдателен документ
за стойността на оказаната болнична медицин-
ска помощ за диагностика и лечение от дирек-
тора на лечебното заведение за болнична по-
мощ съгласно Националния рамков договор
между Националната здравноосигурителна каса
и Българския лекарски съюз и Съюза на стома-
толозите в България, 2006 г.
Чл. 4. При писмено искане и по преценка на
директорите на дирекции “Социално подпома-
гане” директорите на районните здравноосигу-
рителни каси потвърждават служебно стойност-
та на оказаната болнична медицинска помощ
за диагностика и лечение в лечебни заведения
съгласно Националния рамков договор между
Националната здравноосигурителна каса и
Българския лекарски съюз и Съюза на стома-
толозите в България, 2006 г.
Заключителни разпоредби
§ 1. Постановлението се приема на основание
§ 91 от преходните и заключителните разпоредби
на Закона за държавния бюджет на Република
България за 2006 г. във връзка с чл. 6, т. 8 от За-
кона за социално подпомагане и чл. 28, ал. 1 от
Закона за устройството на държавния бюджет.
§ 2. Изпълнението на постановлението се
възлага на министъра на финансите, на минис-
търа на здравеопазването и на министъра на
труда и социалната политика.
За министър-председател:
Емел Етем
Главен секретар на Министерския съвет:
Севдалин Мавров
9034
РЕШЕНИЕ № 48 
ОТ 27 ЯНУАРИ 2006 Г.
за обявяване на 23 юни за Ден на служителя
в държавната администрация
На основание чл. 55, ал. 2 от Закона за дър-
жавния служител и чл. 154, ал. 2 от Кодекса на
труда
МИНИСТЕРСКИЯТ СЪВЕТ
Р Е Ш И :
Обявява 23 юни за Ден на служителя в дър-
жавната администрация.
Министър-председател:
Сергей Станишев
Главен секретар на Министерския съвет:
Севдалин Мавров
7968